Saya manawi mirid babading nagari Tiongkok, ing jagad botên wontên dêdongengan ingkang muyêgipun kados ing Tiongkok, têtiyangipun sami adhêdhasar prajurit, tuwin dhêdhasar rah dagang, ingkang kina-makina têtiyangipun sami misuwur rêmên andon lêlana mêkarakên caraning ulah pasudagaran, saha ing ngriku pinanggih tôndha yêktinipun, mèh botên wontên nagari ingkang kasêpênan ing bôngsa Tionghwa. Sadaya wau sarwa dados titik kasantosan saha kajêmbaranipun bôngsa Tionghwa.